EN NETFLIX-SERIE
Vi er så gode til sex.
Men "vi" fødte et barn for seks uger siden.
Holder hun aldrig op med at græde?
Hvor fanden er ammen henne?
Din sex-snak har plads til forbedringer.
Jeg tager hende. Tak.
Elizabeth. Tag dig ikke af din gnavne far.
Anne ved, at det ikke er nok at give Henry en datter.
Det er ikke det, hun har lovet, eller det, han har brug for.
Han har brug for en søn og en arving.
England er i kaos.
Riget er på randen af en religiøs revolution.
Henry 8. har benægtet pavens autoritet,
og han har besluttet at skabe en ny, uafhængig engelsk statskirke,
med ham selv som den øverste leder.
Henry ved, at hvis han skal overbevise alle,
skal han mest af alt have en mandlig arving.
Selvfølgelig var Henry skuffet i starten.
Han ville have en søn, fordi han ikke ville ødelægge det hele.
Hans far havde store planer for Tudor-dynastiet,
og jeg havde lovet ham en søn.
Og en Boleyn holder sit ord.
Er du ikke træt af alle de æbler?
Lady W spiste regnorme, da hun havde sin sidste baby,
så jeg priser mig lykkelig.
God pointe.
Tænk, at det lykkedes så hurtigt efter Elizabeth.
Vi har gjort en indsats.
Og jeg har det bedre end sidst. Man får mindre kvalme af drenge.
Min astrolog er overbevist om, at det bliver en dreng.
I dag håber folk på at føde et sundt barn.
Anne håber bare, at barnet har en penis.
En datter duer ikke. Katharina af Aragon fik en datter, og Henry forstødte hende.
Anne skal føde en dreng for at sikre sin krone.
Og nu mangler vi bare en…
Åh, hvor er han smuk!
Ligesom sin far.
Pourquoi?
Enhver perfekt familie skal have en hund.
Annes hund hedder Purkoy,
som siges at stamme fra det franske "pourquoi", "hvorfor".
Den så åbenbart spørgende ud, så det inspirerede navnet.
SEKS MÅNEDER SENERE
Purkoy.
Sit.
Jeg giver op. Jeg skal selv sidde ned.
Jeg er så træt. Og jeg har ondt i fødderne.
-Purkoy, apport! -Nej, ikke mine kroningsko!
Den dag følte jeg mig som hele verdens hersker.
Jeg føler mig rastløs, George.
Selvfølgelig er intet vigtigere end at give Henry en søn,
men der er så meget, jeg gerne vil.
Udover at lave babyer.
Du vil ændre verden, Anne.
Bare giv det tid.
Dronningers traditionelle opgave var at levere arvinger,
men Anne har ambitioner og planer, der er forankret i hendes værdier.
Hun ønsker mere for sit land.
Anne er motiveret til at gøre en forskel som dronning.
Hun vil hjælpe folk.
Hun introducerer ideen om velgørenhed i monarkiet.
Hun vil hjælpe de fattige, forbedre undervisningen
og selvfølgelig lave religiøse reformer.
Selv de mest troende katolikker medgiver, at klostrene er gennemført korrupte.
De grådige svin ejer al den bedste jord.
Den jord burde tilhøre kronen.
Cromwell er en mand, der deler ideerne om reformer,
og han forstår, at der gemmer sig store rigdomme
i de store klostre i England.
Og han ser en mulighed for at bringe den rigdom i kongens hænder.
Vi kunne bruge de penge bedre.
Folket mangler uddannelse, hjælp når de er syge,
og et godt tag over hovedet.
-Folkets dronning. -Jeg mener det.
Klostrene har samlet uanstændige mængder af penge.
De burde hjælpe de fattige, ikke gøre sig selv rige.
Der er brug for forandring.
Anne er ikke som andre dronninger. Hun vil være mor for arvingen,
men også for hele kongeriget.
Hun vil tage Englands rigdomme fra klostrene og give den til folk i nød.
-Kirken vil gøre modstand. -Ja, men hvem er det, der bestemmer nu?
Dig.
Vi må overveje det grundigt og lægge en passende strategi.
-Anne? -Sig til…
Åh gud, Anne.
-Anne. -Babyen!
Det er umuligt…
…at forklare, hvordan det føles at miste sin baby.
Den lille person, der vokser inde i dig.
Det er en del af dig.
Og når den lille person dør…
…dør en del af dig også.
Henry var sikker på, det var en dreng.
Han kunne knap nok se på mig.
Det var hjerteskærende.
Og det hjalp ikke, at rygterne begyndte.
For hvis der er én ting, hoffet elsker,
så er det at sladre om andres ulykke.
Jeg aborterede ikke, fordi barnet var misdannet.
Hvor får folk det fra?
Du vil grine af den her. Det er fordi, du er en heks.
Den var ny.
Hvordan har Henry det?
Han er lidt fjern. Det er hårdt for ham.
Det er hårdt for jer begge.
Jeg ville bare gemme mig.
Det kan dronninger ikke.
Man skal tage et smil på og se at komme videre.
Hvis hun ikke smiler, vil folk begynde at snakke om,
at Henry er blevet træt af hende og vil finde en anden.
Det er meget stressende for en kvinde,
der allerede er under stort pres, for konstant at skulle vise sig frem.
Anne.
Godt at se, du føler dig mere social igen.
Hertugen af Norfolk. Min onkel, desværre.
Han låste sin kone inde i et skab og solgte hendes smykker.
Mary.
Anne.
-Hvor vover du at vise dig på den måde? -Jeg er meget ked af det.
Jeg er Englands dronning, og du er gravid med et udskud af en soldat.
Det gør mig ondt, at du mistede barnet, Anne.
Kan du forestille dig, hvad folk vil sige om mig?
-Kan du ikke bare være glad? -Du tåler ikke at se mig med Henry.
Jeg er ligeglad, Anne. Jeg har aldrig elsket ham.
Han ville ikke have mig. Og snart bliver han også træt af dig.
Forsvind.
Forsvind, og kom ikke tilbage.
Sig, du vil have mig.
Hvad er der galt?
Henry.
Den fandens Purkoy. Han holder altid øje med mig.
Den pokkers hund holder øje med mig.
-Hvad taler du om? -Jeg ville have en søn!
En søn!
Ikke en hund.
Jeg ville have en søn.
Henry.
Kernen i Annes og Henrys forhold var dette løfte om,
at Anne ville give ham den søn og arving, han har ønsket sig.
Hun har skuffet ham, og løftet var en byrde på hendes skuldre,
både overfor Henry og hele riget.
Hoffet har ventet på, at Anne begik et fejltrin,
og nu giver hun dem ammunition.
Synes din hustru om dine vittigheder, Weston?
Der er kun én kvinde, jeg vil have til at smile.
Weston.
Francis Weston tilhører Henrys inderkreds,
og bliver slået til ridder ved Annes kroning.
Weston er en, som Anne kender godt.
Alle ved hoffet ved, at de to svigersøstre ikke bryder sig om hinanden.
Jane kan ikke lide Anne, Annes voksende ego, eller Annes magt.
Anne.
-Purkoy er blevet fundet død. -Hvad?
Han faldt ud af et vindue. Det gør mig ondt.
F…
Ud. Alle sammen ud!
Han faldt ud af et vindue?
Henry, det kan ikke være et uheld. Nogen gjorde det med vilje.
Henry fortæller hende, at hunden er død.
Det er et lille væsen, som stod hende nær og bragte glæde,
og pludselig er det væk. Er det virkelig et uheld?
Hvordan skete det?
Det gør mig ondt.
Jeg tror, at Anne begynder at føle sig utroligt sårbar og isoleret.
Som om alt, hun har arbejdet for, forsvinder mellem fingrene på hende.
Der er folk ved hoffet, som bare leder efter et svaghedstegn fra Anne.
Hvis Anne ikke føder den søn, der sikrer hendes position,
så ved de, at de kan udnytte det og vende Henry imod hende.
Min supersøde hofdame, Jane Seymour.
Très høflig. Très dydig.
England er i krise.
Der er forrædere blandt os, og deres antal vokser hver dag.
Henrys religiøse reformer har delt landet i to,
og det har skabt enorm modstand,
at det nu er kongen og ikke paven, der anfører kirken.
De er en smitsom pest blandt vores folk.
Og ligesom det gælder pesten, er døden uundgåelig.
Du er nu så underholdende.
Tak.
Fortsæt endelig.
Forræderiloven af 1534 markerer et vendepunkt i Henrys regeringstid.
Han tvinger folket til at underkaste sig
og straffer det med døden, hvis de kritiserer ham.
Hvad er der galt med dig?
Du taler om død og pest til en fest. Hvad er der galt med dig?
Du har ret. Det er en fest. Én af os bør underholde gæsterne.
Det klarer du allerede fint. Er min hofdame god til at lytte?
Henry. Henry, vent.
Lad os komme væk herfra.
Lad os rejse et sted hen, bare os to.
Du er latterlig, Anne.
Mænd som Thomas Cromwell begynder at forstå,
at Anne er ved at blive en dyr investering.
Og hun har endnu ikke givet meget afkast.
Der var en grund til, at Henry faldt for mig.
En grund til, at han ændrede alt,
risikerede alt for mig.
Den dag huskede jeg sulten.
Jeg var stadig den pige, der tog ud på jagt,
og kom tilbage med en konge.
Et adelsoprør i Irland,
en reel trussel om invasion fra Spanien og Frankrig,
og det katolske Europa har udstødt dig.
Så ud over de utallige oprør, en fejlslagen høst, hungersnød og pest
kan vi vente en krig med Europa.
Hvad er der på menuen?
Kun problemer.
Vi taler videre senere.
Cromwell vil være Henrys højre hånd og vigtigste rådgiver.
Anne vil også være Henrys højre hånd og vigtigste rådgiver.
Der kan ikke være to af dem. Hoffet er for lille til dem begge.
Lad os tage på jagt. Som vi plejede.
Jeg har meget travlt for tiden, Anne.
Og jeg tænkte på alle de andre ting, vi ellers plejede at gøre.
Anne.
Pengene fra klostrene
vil løse vores lille krise med dårlig høst og hungersnød.
Og hvad angår Europa…
…så må vi da kunne arrangere en lille fredstraktat.
1536 er et år med kriser for Henry.
Der er oprør mod ham. Høsten slår fejl. Økonomisk modgang.
Det er den mest kaotiske tid til dato i hans regeringstid.
Og nu er Henrys første hustru, Katharina af Aragon, død.
Hendes minde æres i hele hoffet og overalt i kongeriget.
Annes optræden i gult ved begivenheden skabte mere end bare sladder.
Det er typisk Anne. Fræk som en slagterhund
og ret ligeglad med, hvad andre tænker.
Deres tab gør mig ondt.
Nogle har fremført, at gult er sorgens farve i Spanien,
og at det er et tegn på respekt for Katharina.
Det handler mere om at fejre det.
Vi er samlet for at mindes enkefyrstinden af Wales,
Katharina af Aragon.
Vi forbereder en begravelse i katedralen i Peterborough,
men lad os sige en bøn for hende nu.
Må jeg få en stol?
Jeg er gravid.
Hendes mægtige rival er død, og Anne er gravid.
Det er et perfekt scenarie,
fordi der ikke vil være tvivl om barnets legitimitet som arving,
når Katharina ikke kan blande sig.
Vi kan tilgive Anne for,
at hun føler sig triumferende og lykkelig over dette øjeblik.
Hjælp! Hjælp mig!
Måske slukkede du det ikke helt. Jeg har selv prøvet at have baby-hjerne.
Jeg ved godt, hvordan man slukker et lys.
Den blev antændt med vilje. Nogen vil slå mig ihjel.
-Hvorfor tror du det? -Først trusselsbrevene.
Så smider nogen min hund ud af et vindue. Og nu det her.
Man siger, ulykker kommer tre ad gangen, så nu har du haft dine.
Der er sket en ulykke.
Det er den 24. januar 1536,
og Henry er faldet af sin hest under en turnering.
Henry!
Henry, du må ikke dø.
Jeg vidste, det ville ske. Jeg bad ham passe på.
Hovedskader kan være dødelige.
Sig, at han klarer det, onkel.
Anne er bange.
Hendes position afhænger helt af Henry.
Hvis Henry dør, går alt i opløsning for hende.
Det betyder intet, at hun er Englands kronede dronning.
Man siger, at det er et mirakel, at han overlever,
og at han var slået bevidstløs i to timer.
Der er nogle, der mener,
at hans fald fra hesten den dag forårsagede en skade på hjernebarken.
Han får en hjerneskade.
Henry, hvordan har du det?
For en uge siden lå du døden nær.
Jeg bærer dit barn og din…
Du bør koncentrere dig om vores barn, vores søn.
-Tag dig ikke af, hvad jeg laver. -Mener du det?
Hvor fanden tror du, du skal hen?
Har du glemt, at du er min hofdame og ikke hans…
Dit utro svin!
Det viser sig at være en spontan abort.
Hun mister sit barn.
Og de kan se på fosteret, at det ville have været en dreng.
Det knuste mit hjerte.
Og jeg sørgede ikke kun over min søn.
Jeg sørgede over alt.
Alt, hvad jeg troede, vi skulle være.
Jeg vidste, at tingene ikke gik godt.
Men jeg troede ikke, han ville give op.
Mens Anne lå og kom sig efter den traumatiske oplevelse,
besøgte Henry hende meget kortvarigt og sagde:
"Så Gud vil ikke give mig drengebørn."
Det må have været et øjeblik, der skabte stor splittelse mellem dem,
fordi deres sorg trak dem i helt forskellige retninger.
"Hvor mange kvinder har ikke på grund af deres mænds strenghed
tilbragt deres liv i ægteskabets lænker
under større lidelser, end hvis de var slaver blandt saracenerne?"
Hvorfor er kvinders lykke bundet til mænd?
-Jeg hader, hvor få muligheder vi har. -Bestemt.
Åh gud. Hvad er der?
Han har gjort det igen. Mere gæld.
-Der har du beviset. -Jeg mener det denne gang, Anne.
Vi er ruinerede.
Jeg er gravid.
Igen.
Selvfølgelig.
Stakkels Lady W med sin svækling af en mand og syv børn.
Du vil vel have flere penge nu.
Nej. Nej, det kan jeg ikke.
Lad os bare droppe den dans.
Kom så. Tag det.
Jeg har brug for det.
Men jeg havde mere brug for dig.
Det ligger i Annes karakter, at hun reagerer udad under pres.
Man ville tro, hun ville drage sine venner nærmere.
Men i stedet støder hun dem fra sig.
Anne føler nu, at hoffet er som en trykkoger.
Det er dybt splittet.
Nogle støtter Anne, mens andre støtter hendes rival, Jane Seymour.
Han tænder åbenbart på kedelige Jane Seymour nu om dage.
Ærgerligt, hun ikke vil gå i seng med ham.
Den lille mær prøver at stjæle min krone.
Du overreagerer.
Jeg mistede barnet på grund af hende.
Anne.
Kongen er distraheret, men det har du ikke råd til.
Hvad mener du?
Cromwell.
Pengene strømmer ind fra de nedlagte klostre.
-Godt. Det var planen. -Ja.
Men han bruger dem til at fylde sine egne lommer.
-Den snedige slange. -Anne.
Da Henry gør sig selv til overhoved for den nye kirke,
beslaglægger han al kirkens rigdom,
og ingen er rigere end klostrene, de mægtige symboler på den katolske tro.
Arkitekten bag denne omfattende religiøse reform
er Thomas Cromwell, Henrys højre hånd.
Hvad er det, du prøver på?
Jeg følger kongens ordrer.
De penge skulle gøre godt, ikke betale for luksus til dig.
-Jeg troede, vi var venner. -Dronninger har ikke venner.
De har allierede eller fjender, og vi har altid været allierede.
Jeg håber ikke, det ændrer sig.
Et ord fra mig, og Henry lader dit hoved hugge af.
Kongen ved det.
Har han ikke sagt det til dig?
Du slipper ikke godt fra det her.
Det tillader jeg ikke.
Cromwell.
En intrigant, grådig snylter.
Det var min fejl, at jeg ikke så det på lang afstand.
Han var altid ved Henrys side og prøvede at komme imellem os
og forgiftede min egen mands sind mod mig.
Jeg måtte forklare det for Henry.
Elizabeth, min skat. Sig goddag til far.
Skat. Jeg vidste ikke, du kom for at se mig. Kom her.
Giv mig et kys.
Du kan ikke lade Cromwell gøre det. Han stjæler tusindvis af pund.
Du skal ikke blande dig i statsanliggender.
-Jeg burde ikke have tilladt det. Kom. -"Tilladt det"? Du er fortabt uden mig.
Du har skabt kaos. Splittet nationen.
Jeg er svagere end nogensinde på grund af dig.
-England havde brug for forandring. -Hvad ved du om det?
Dit hoved er fuld af kættersk vrøvl.
Du er England. Vi er England.
Du har ikke brug for en søn.
Du har vores datter, Elizabeth. Du har din arving.
Hun har det bedste fra os begge.
Vær nu ikke tåbelig. Kun en mand kan regere England.
Og jeg skal have en søn.
Før barnet væk.
Vær en god pige.
Mor elsker dig.
Hvis du var i min seng i stedet for at fjase med Jane, fik du måske en søn.
Jane er mere omgængelig end dig.
Du er så… Jeg kender dig ikke længere.
-Jane ved, hvem hun er. -Gør jeg ikke det?
Gud straffer mig, Anne. For dig! For os. For det, vi har gjort.
Vi har bragt folket tættere på Gud end nogensinde!
Så er det nok!
Du skulle ikke have lovet mig noget, du ikke kunne opfylde.
Anne var Henrys store besættelse i mange år,
men hun har ikke givet ham den søn, han desperat vil have,
og nu mener han, at ægteskabet er forbandet.
Henry ved, han mister sit folks kærlighed.
De gør oprør mod hans religiøse reformer.
Og i hans øjne har kun én person ansvaret.
Hans egen hustru, Anne.
Det er på dette tidspunkt, at Anne har en usædvanlig samtale
med en af kongens nærmeste venner, sir Henry Norris.
Kommer du på lørdag? Turnering og vin.
-Nej. Jeg hader turneringer. -Men du kan lide vin.
-Ikke så meget, Norris. -Kom nu, alle vil være der.
-Jeg lover at passe på dig. -Du vil have rigeligt med damer at se til.
Men mit hjerte tilhører Dem, min dronning.
Norris, jeg er en gift kvinde.
Medmindre der skulle ske kongen noget.
Tale som den kan koste mig livet.
Annes bemærkning er faktisk livsfarlig, fordi den nye lov siger,
at blot det at omtale kongens død er forræderi.
Deres nåde.
Anne er i vildrede. Hun har ikke haft held til at føde en søn og arving,
men det er det mindste af det. Hun kender ikke sine modstandere.
Hun tror, at visse personer støtter hende, men hun tager fejl.
Hun sidder ved et skakbræt og aner ikke, hvem modstanderne er.
1. MAJ 1536
-Hvad laver du her? -Jeg ville lidt væk fra det hele.
Og jeg ville se dig før det næste dystløb.
Jeg er glad for, at du kom.
Jeg håbede at se Henry deltage, men…
…intet spor af ham endnu.
I finder ud af det.
Manden gjorde alt for at få dig som dronning.
Ja. Du har ret.
Anne.
Du må forlige dig med Cromwell.
Henry lytter til ham.
Husk nu.
Du er Anne Boleyn.
Du har opnået ting, andre kun drømmer om.
Jeg vinker til dig fra vinderpodiet.
Boleyns for sejren.
Alt er langt fra godt, og Anne ved det.
Henry har undgået hende i dagevis.
Hun ved, at Statsrådet har holdt et vigtigt møde i Greenwich,
men hun ved ikke, hvad der foregår.
2. MAJ 1536
Kongen anklager dig for utroskab.
Anne bliver arresteret af Statsrådet.
Da hun ankommer til Tower of London, får hun at vide,
at hun ikke skal sidde i fangehullet. men i dronningens bolig.
Den samme bolig, hvor hun overnattede før kroningen.
Hun husker den nat før sin første triumf.
Hun skulle være Englands dronning. Nu er hun en fange.
Utroskab. Det er absurd!
Jeg elsker Henry. Det ved han. Alle ved det.
Hvor kommer de anklager fra?
Jeg har ingen svar.
Min eneste opgave er at passe på dig, mens du er her i Tower.
William Kingston er Konstabel af Tower.
Han er Annes fangevogter,
men Anne ser ham også som en betroet og næsten som en ven.
Hun er meget isoleret, så hun betror sine sorger til ham.
Du må hellere hvile dig.
Godnat, Deres Majestæt.
Godnat, Kingston.
Stille.
Anne Boleyn.
Du er tiltalt for utroskab, incest og forræderi.
Med foragt for dit ægteskab med kongen
adlød du din kødelige lyster ved 20 forskellige lejligheder
og havde på forræderisk vis seksuel omgang med kongens tjenere,
Henry Norris…
Francis Weston,
Mark Smeaton.
Ligeledes ansporede og opildnede du din egen broder, George Boleyn,
til at skænde dig.
Dette er jo vanvid.
Og du planlagde kongens død sammen med dine horkarle,
som det bevises af samtalen med Henry Norris den 29. april i år.
Medmindre der skulle ske kongen noget.
Anne Boleyn. Erklærer du dig skyldig eller ikke skyldig?
Ikke skyldig.
Og hver og én af jer ved det.
Tak, fordi du delte dine tanker.
Det har været meget oplysende.
Sir William Kingston tjener Henry frem for alt.
Dér ligger hans loyalitet,
og som dronning Annes fangevogter er det hans opgave at udspionere hende
og nedskrive alt, der kan bruges under hendes retssag.
Anne må have været i vildrede.
Hun gik fra at være kongens store besættelse
til at blive anklaget for forræderi.
Sagen mod Anne bygger kun på svage indicier,
ren sladder fra hendes hofdamer, der vidner om hendes utroskab.
Da først Anne begynder at tabe grebet om magten,
bliver det nemmere for Jane og andre kvinder som hende
at give deres tanker luft.
Lady Worcester havde bagtalt hende gennem længere tid.
Cromwell følger med i det hele, og han vil bruge det mod Anne.
Pas nu godt på.
Sandheden betyder intet, bare Anne bliver fjernet fra magten.
Cromwell er den mest berømte advokat i kongeriget.
Han er sikker på sin sag.
Sagen ville aldrig holde ved en moderne domstol.
Det hele bygger på indicier og rygter,
men Cromwell fremstiller det som noget meget udspekuleret.
Anne Boleyn. Juryen finder dig…
…skyldig i anklagerne.
Du dømmes til døden
ved bålet eller halshugning,
som kongen befaler det.
I sine sidste dage får Anne besøg af sin forhenværende kapellan
og af ærkebiskoppen af Canterbury, Thomas Cranmer.
Anne, dette er din chance for frihed.
Jeg vidste, Henry ikke ville tillade det.
Hvis du skriver under, bliver ægteskabet ophævet.
Ophævet?
Han har været en af hendes vigtigste allierede,
men nu skal han overbevise Anne om at lade ægteskabet ophæve.
-På hvilket grundlag? -Tænk ikke på detaljerne.
Ved Henry det?
Hvad betyder det for Elizabeth?
Hun bliver erklæret uægte og fjernet fra arvefølgen.
Anne. Hvis du skriver under, kan du undgå døden
og leve resten af dit liv i et kloster. Det er en livline.
Tag nu imod den.
Det er Cromwells værk!
Jeg må tale med min mand.
Norris, Brereton, Weston and Smeaton
blev alle fundet skyldige i utroskab med dig.
De skal henrettes i morgen.
Også din bror.
George?
Så…
hvis du vil undgå samme skæbne…
Kongen har været nådig.
I stedet for en økse…
skal du dø ved sværdet.
Den mest grusomme del af Annes fald
var løftet om en benådning til gengæld for at ophæve ægteskabet.
Et løfte, som blev brudt.
Det står klart, at Henry allerede havde sendt besked til bødlen,
endnu før retssagen overhovedet fandt sted.
Han har besluttet, at Anne skal fjernes, og han har arrangeret det hele.
Hun skal henrettes, så han kan gifte sig med Jane Seymour i stedet for.
Jeg er kommet hertil for at dø.
Må Gud bevare kongen,
og må han herske over jer i mange år.
Aldrig har der været en mere velvillig eller nådig hersker.
For mig var han…
…altid en god og kærlig ægtemand.
Bed for mig.
Anne tænker kun på at beskytte sin datter og på at beskytte Boleyn-familien.
Hendes far lever stadig. Hun har sin mor og sin søster og søsterens børn.
Hun beskytter Boleyn-familien lige til det sidste.
Det, der lige er sket, er helt uden fortilfælde.
En engelsk dronning er aldrig blevet henrettet før.
Henry kastede Anne til side, fordi hun ikke gav ham en søn.
I sidste ende var hun ikke den kvinde, han ønskede sig.
Så det er prægtigt,
at hendes datter regerede efter ham.
Hun blev alt det, som Anne prøvede at opnå.
Vi ser det hele blive opfyldt i hendes lille datter.
Elizabeth 1. blev en af de mest magtfulde monarker,
England nogensinde har haft,
og i hendes øjne ser vi Anne Boleyn.
ANNE BOLEYNS DATTER, DRONNING ELIZABETH 1.,
REGEREDE ENGLAND I 44 ÅR OG BLEV ALDRIG GIFT.
HUN BRØD ALLE REGLERNE.
Tekster af: Andreas Kjeldsen